Экс-министр Ербол Қарашөкеев Жамбыл облысына әкім болып барды
"Экс-министр Ербол Қарашөкеев Жамбыл облысына әкім болып барды" | "https://abai.kz/post/173267"
TITLE: Экс-министр Ербол Қарашөкеев Жамбыл облысына әкім болып барды
URL: https://abai.kz/post/173267
META: "Экс-министр Ербол Қарашөкеев Жамбыл облысына әкім болып барды" | "https://abai.kz/post/173267"
DATE: 05.09.2023
AUTHOR(s): Abai.kz
TOTAL WORDS: 259
TEXT: Мемлекет басшысының Жарлығымен Ербол Шырақпайұлы Қарашөкеев Жамбыл облысының әкімі лауазымына тағайындалды. Ербол Қарашөкеев 1976 жылы 26 қарашада Алматы облысында дүниеге келген. Әл-Фараби атындағы Қазақ мемлекеттік ұлттық университетін, Қазіргі заман гуманитарлық институтын бітірген. Мамандығы бойынша біліктілігі — экономист, экономика магистрі, құқықтану бакалавры, бакалавр академиялық дәрежесі берілген менеджмент саласының маманы. Еңбек жолын 1998 жылы ҚР Статистика агенттігінің Талдау және конъюнктуралық зерттеулер басқармасының бас маманы болып бастаған, 1999 – 2001 жылдары ҚР Президенті Әкімшілігінің Әлеуметтік-экономикалық талдау бөлімінің консультанты болды. 2001 жылдан 2003 жылға дейін коммерциялық ұйымдарда басшылық лауазымдар атқарды. 2003-2006 жылдары «Экспорттық несиелер мен инвестицияларды сақтандыру жөніндегі мемлекеттік сақтандыру корпорациясы» АҚ Қаржы департаментінің директоры-Басқарма мүшесі. 2006-2007 жылдары ҚР Қаржы министрлігінің жиынтық-талдау департаментінің директоры. 2007 жылғы қаңтар-шілде аралығында «ҚазАгро» Ұлттық басқарушы холдингі» АҚ Басқарушы директоры. 2007-2009 жылдары «Ауыл шаруашылығын қаржылай қолдау қоры» АҚ Басқарма төрағасы. 2010-2012 жылдары республикалық бюджеттің атқарылуын бақылау жөніндегі есеп комитетінің «Қаржылық бұзушылықтарды зерттеу орталығы» РМК директоры. 2012 жылдан 2013 жылға дейін «ҚБТУ мұнай-газ инжинирингі және ақпараттық технологиялар институты» ЖШС Бас директоры. 2013-2016 жылдары «Қазақстанның тұрғын үй құрылыс жинақ банкі» АҚ Басқарма төрағасының орынбасары. 2016-2019 жылдары ҚР Президенті Әкімшілігінің Әлеуметтік-экономикалық мониторинг бөлімі меңгерушісінің орынбасары. 2019 жылдың қаңтар-сәуір айлары аралығында ҚР Қаржы министрлігі Қазынашылық комитетінің төрағасы. 2019 жылдың сәуірінен 2021 жылдың наурызына дейін «ҚазАгро» Холдингі» АҚ Басқарма төрағасы. 2021 жылдың сәуір-шілде аралығында ҚР Қаржы вице-министрі. 2021 жылғы шілдеден бастап – ҚР Ауыл шаруашылығы вице – министрі -министрінің міндеттерін атқарушы. Қазақстан Республикасының Президенті Қ. Тоқаевтың 2021 жылғы 1 қыркүйектегі Жарлығымен ҚР Ауыл шаруашылығы министрі болып тағайындалды. 2022 жылғы 11 қаңтарда ҚР Президентінің Жарлығымен Қазақстан Республикасының ауыл шаруашылығы министрі болып қайта тағайындалды. Abai.kz
